Christoph Waltz
Kristofas Valcas (vok. Christoph Waltz; g. 1956 m. spalio 4 d.) – austrų-vokiečių aktorius. Tarptautiniu mastu geriausiai žinomas dėl vaidmenų amerikiečių režisieriaus Kventino Tarantino filmuose. Pripažinimo sulaukė atlikęs antraplanius SS pulkininko Hanso Landos (filmas „Negarbingi šunsnukiai“) ir premijų medžiotojo dr. Kingo Šulco („Ištrūkęs Džango“) vaidmenis. Už šiuos vaidmenis jis pelnė po vieną Oskaro, BAFTA ir Auksinio gaublio apdovanojimus antro plano aktoriaus kategorijoje. Taip pat jam buvo įteiktas ir geriausio aktoriaus apdovanojimas Kanų kino festivalyje bei Ekrano aktorių gildijos apdovanojimas už Landos vaidmenį.